Fatkhullo Fatkhuloev yaiku salah sawijining pamain bal-balan aguna kang asalé saka Tajikistan. Fatkhullo lair ing Duşanbé, surya ping 24 wulan Maret taun 1990 (umur 29 taun), lan main ing posisi glandhang tengen utawa glandhang kiwa. Pamain kasebut duwé dhuwur piyadeg 1,77 mèter lan bobot 66 kg, saiki main ing klub FK Khujand lan kagandhok ing agènsi pamain KT Agency.

Riwayat Transfer 
Sadawaé karir agunané ing jagad bal-balan, Fatkhullo wis kapétung bélani klub-klub ing liga Tajikistan, Indonésia, lan Usbèkistan.

 1 Januari 2007 ing klub Dynamo Duşanbé.
 1 Januari 2009 ditransfer saka klub Dynamo Duşanbé menyang klub Istiqlol.
 30 Dhésèmber 2017 ditransfer saka klub Istiqlol menyang klub Persela Lamongan.
 5 Fébruari 2018 ditransfer saka klub Persela Lamongan bali menyang klub Istiqlol.
 20 Juli 2019 ditransfer saka klub Istiqlol menyang klub Bukhara.
 16 Fébruari 2020 ditransfer saka klub Bukhara menyang klub FK Khujand kanthi rega 250 èwu Éuro.

Karir

Persela Lamongan 
Teka ing Stadhion Surajaya Lamongan surya ping 30 Dhésèmber 2017, Fatkhullo Fatkhuloev ngidak sepisanan ing tanah Jawa kanthi gelar pamain paling apik Liga Tajikistan taun 2017. Fatkhullo langsung dimainaké ing turnamèn pemanasa Piala Prèsidhèn taun 2018. Sawisé gelaran turnamèn Piala Prèsidhèn rampung dhèwèké malah dicorèk saka tim Persela Lamongan jalaran ora lumebu rèng-rèngan taktik tim lan kabutuhan tim, kamangka Fatkhullo main cukup apik kanthi mènèhi asis menyang kanca-kancané satemah bisa dadi gol. Sawisé dicorèk Fatkhullo bali menyang klub sadurungé yaiku Istiqlol.

Ora kanggone Fatkhullo ing tim Persela mesthi baé gawé kejot jagad Liga Indonésia, nanging miturut asistèn palatih Persela yaiku Agus Haryono, posisi Fatkhulo minangka glandhang ora dibutuhaké déning tim lan Fatkhullo wis pana ing perkara kasebut. Persela luwih butuh pamain kanggo posisi glandhang tengah tinimbang glandhang swiwi, nanging Fatkullo uga legawa marang putusan manajemen Persela lan dhèwèké saguh ora nerusaké kontrak ana Lamongan.

Kuwalifikasi Piala Asia 2019 
Tetandhingan kuwalifikasi Grup C Piala Asia 2019 diadani ing Stadhion Rizal Memorial, Manila, Filipin. Nalika iku tim nasional Filipina lumawan tim nasional Tajikistan kang dibélani déning Fatkhullo Fatkhuloev lan sekor pungkasan nuduhake angka 2-1 utawa tetandhingan dimenangi déning tim nasional Filipin. Sadawané tetandhingan kang lumaku sengit jalaran padha digdayané, ana kedadéan padudon kang ngatutaké pamain saka kaloro tim. Tilas pamanin Persela Lamongan yaiku Fatkhullo Fatkhuloev konangan njoglo sirahé salah sawijining pamain Filipin, satemah ora gantalan suwé pamain liya Filipin padha ora trima marang patrapé Fatkhullo lan dumadi pancakara kang nyebabaké tetandhingan mandheg sawetara. Kanthi asil kasebut tim nasional Tajikistan gagal lolos saka grup C kuwalifikasi Piala Asia 2019.

Statistik

Klub

Tim Nasional

Pisungsung

Rujukan 

Pamain bal-balan Tajikistan